Vizsgaanyag 9. kyu-ra

A vizsgára bocsátás feltételei:

 Életkor megkötés:

Legalább 8 éves kor.

 Kivárási idő:

A legutóbbi övvizsgától számított 4 hónap.

Az edző javaslatára:

Fehér, fekete vagy klubszínű karate ruha, fehér övvel. Rendelkezzen WAKO könyvel. 

 Elméleti anyag:

A küzdelem után kérdezve.

- Elméleti vizsgaanyag:

A semi-contact szabályrendszer jellemzői?

Félerejű küzdelem, a küzdő idő 3x2 perc, de lehet 2x2 (junior) és 2x1 perc (Kadett 1, gyermek) is. Minden szabályos találatnál megállítják a küzdelmet. Támadható a fej a fül vonaláig szemből, a test elölről a bordák középvonaláig és övmagasságig. Lábsöprésnél a boka alatti rész. point-fightingnál támadható még a tarkó, kick-light és low-kick szabályrendszerben a comb kívül és belül, K-1 szabály rendszerben a teljes láb, beleértve a térdet is.
Adható pontok?

Szabályos ütés fejre, testre, lábsöprés – ha az ellenfél 3 pontja éri a talajt, testre bevitt rúgások: 1 PONT. Fejre bevitt rúgás, ugró rúgás testre: 2 PONT. Ugró rúgás fejre: 3 PONT.

Kötelező védőfelszerelés?

Kézvédő, lábfejvédő, fejvédő, fogvédő, sípcsontvédő, szuszpenzor, nőknél mellvédő, point-fighting versenyen a könyökvédő.

Szabálytalanságok megítélése?

Minden kilépés 1 mínusz pont, a negyedik kilépésért 4. mínusz pont megítélésekor leléptetés. 
Első szabálytalanság miatt szóbeli figyelmeztetés, második szabálytalanság miatt első hivatalos figyelmeztetés „Warning”, harmadik szabálytalanság miatt második hivatalos figyelmeztetés és első mínusz pont, minden további szabálytalanságok miatt mínusz pontok járnak, a 4. mínusz pont megítélésekor leléptetés.

A kilépés és szabálytalanság külön büntetendő nem összevonható.

- Erőnlét:

60 felülés, 25 fekvőtámasz öklön.(kento)
- Technika:

1. Első kezes kézhátütés (f) - hátsó egyenes ütés csípősüllyesztéssel (t).

(Kizami uraken uchi jodan – gyaku tsuki chudan)
2. Első egyenes ütés (f) - hátsó egyenes ütés (f) - hátsó lábas rövid köríves rúgás (t).

(Kizami tsuki jodan- gyaku tsuki jodan – ko mawashi geri chudan)
A gyakorlatokat 10- szer lassan, 10- szer gyorsan és 10- szer gyorsan harcszerű mozgásból mindkét támadóállásban

- Eséstechnika:

Csúsztatott esés oldalra guggolásból mindkét oldalra, kétszer végrehajtva. (Yoko ukemi)
- Önvédelem:

Mellső fojtás elleni védekezés-ellentámadással.

- Gyorsasági állóképesség:

1 perc lengyelbox.

- Rúgástechnika:

Hátsó lábas köríves rúgás a társ testére erővel megrúgva, mozgásból számolásra.

- Páros gyakorlatok:

1. Kézhátütés (f) - hátsó egyenes (t) megütve oda vissza, folyamatosan 2 percig.

2. Első egyenes ütés (f) - hátsó egyenes ütés (f) - hátsó lábas köríves rúgás (t) folyamatosan 2 percig.

,A gyakorlatokat mind a kétoldali támadóállásból végre kell hajtani.

- Védés ellentámadás:
/Védésnél a kifelé a támadó háta, a befelé a támadó teste felé irányuló mozgást jelenti /.

	Támadás:
	Védés: 
	Ellentámadás: 

	Bal egyenes fejre
	Befelé hajlás
	Bal egyenes fejre

	Bal egyenes fejre 
	Kifelé hajlás
	Bal egyenes fejre


- Küzdelem (Kumite): 

3 küzdelem egymás után, a küzdelem időtartalma 2 perc. 

- Az övvizsga alatt használatos japán szakkifejezések:

URAKEN: kézhátütés; KO MAWASHI GERI: rövid köríves rúgás; MAWATE: fordulás; FUDO DACHI: támadóállás; MIGI: jobb; HIDARI: bal; KIZAMI TSUKI: első kezes ütés; GYKU TSUKI: hátsó kezes ütés; YAME: állj; REY: köszönj; JODAN: fej; CHUDAN: testre /nyak-öv között/; HAJIME: rajt; GEDAN: öv alatti szint.
